Diari Oficial de la Generalitat Valenciana


Sumari del DOGV 4746, del 05-05-2004 (2004/4084)

ORDE de 8 de març de 2004, de la Conselleria de Cultura, Educació i Esport, per la qual es modifica l'annex de l'Orde de 23 de juliol de 2003, per la qual es resolen els expedients d'incorporació, de pròrroga, de concerts provisionals i de modificació dels concerts educatius amb els centres docents privats.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4746

Data del DOGV
:   05-05-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/4084


Data del document
:   08-03-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * València
    * Alacant
    * Castelló de la Plana
    * ensenyament privat
    * centre d'ensenyament

ORDE de 8 de març de 2004, de la Conselleria de Cultura, Educació i Esport, per la qual es modifica l'annex de l'Orde de 23 de juliol de 2003, per la qual es resolen els expedients d'incorporació, de pròrroga, de concerts provisionals i de modificació dels concerts educatius amb els centres docents privats. [2004/X4084]
  
L'Orde de 23 de juliol de 2003, de la Conselleria de Cultura, Educació i Esport (DOGV de 4 de setembre), aprova o desestima la incorporació al règim de concerts educatius, la pròrroga dels concerts educatius provisionals subscrits al seu dia, l'autorització i concert provisional per al primer i/o segon cicle d'Educació Secundària Obligatòria, i la modificació de concerts educatius en centres privats.
  
En el seu apartat tercer s'establix la necessitat d'elaborar una disposició on es publique la resolució efectiva final respecte als centres que impartixen cicles formatius de grau mitjà i/o superior amb unitats inicialment concertades i que, finalment, no hagen assolit el nombre mínim d'alumnes exigit per la dita orde per al seu concert.
  
En l'annex de l'esmentada orde s'especifica la circumstància d'aquelles unitats que han sigut estimades per a l'accés al règim de concerts educatius, amb la condició de reunir els requisits per a l'autorització d'obertura i funcionament abans de l'inici del curs escolar 2003/04.
  
Per una altra part, en l'esmentada orde s'han observat alguns errors en la interpretació de les sol·licituds inicials que per al finançament de les dites unitats formularen al seu dia els titulars dels centres, i que han de ser corregits.
  
Per tot això, de conformitat amb la Llei Orgànica 10/2002, de 23 de desembre, de Qualitat de l'Educació (BOE de 24 de desembre), la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació; la Llei Orgànica 9/1995, de 20 de novembre (BOE de 21 de novembre), de la Participació, l'Avaluació i el Govern dels centres docents; el Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius (BOE de 27 de desembre), modificat pel Reial Decret 139/1989, de 10 de febrer (BOE d'11 de febrer), en allò que no contradiu la mencionada Llei Orgànica 9/1995, i l'Orde de la Conselleria de Cultura i Educació de 30 de novembre de 2000 (DOGV de 21 de desembre de 2000), per la qual establix el procediment que cal seguir per a sol·licitar l'accés al règim de concerts previstos en la Llei Orgànica 8/1985, de 3 de juliol, a la Comunitat Valenciana, o la renovació, pròrroga o modificació d'estos.
  
Fent ús de les atribucions que em conferix l'article 35 de la Llei de Govern Valencià.
  
ORDENE
  
Primer
  
Publicar la relació de centres educatius que impartixen cicles formatius de grau mitjà i/o superior que finalment no han assolit el nombre mínim d'alumnes exigits per unitat quedant els corresponents concerts educatius tal com figuren a l'annex I a la present orde.
  
Segon
  
Modificar l'annex de l'Orde de 23 de juliol de 2003, de la Conselleria de Cultura, Educació i Esport (DOGV de 4 de setembre), per la qual es resolen els expedients d'incorporació, de pròrroga, de concerts educatius provisionals, i de modificació de concerts educatius en els centres privats, per al període comprés des de l'inici del curs 2003/2004 fins a la finalització del curs 2004/2005, exclusivament per als centres que s'indiquen en l'annex II de la present orde.
  
Tercer
  
La formalització dels documents administratius de concerts corresponents a la present orde es farà de conformitat amb els termes prevists als apartats quart i cinqué de l'Orde de 23 de juliol de 2003, de la Conselleria de Cultura, Educació i Esport (DOGV de 4 de setembre), abans esmentada.
  
DISPOSICIÓ ADDICIONAL
  
Les resolucions dels expedients d'incorporació, pròrroga i modificació dels concerts educatius, així com els concerts provisionals, continguts a la present orde, caldrà que s'inscriguen en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura, Educació i Esport en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 8 de març de 2004
  
El conseller de Cultura, Educació i Esport,